Diari Oficial de la Generalitat Valenciana


Sumari del DOGV 368, del 25-04-1986 (1986/806089)

ORDRE de 10 de març de 1986, de la Conselleria d'Economia i Hisenda, per la qual s'acorda l'adquisició per la Generalitat Valenciana d'uns locals situats a Castelló, Avinguda de València, núm. 34, per installar-hi una Residència de Disminuïts Psíquics.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   368

Data del DOGV
:   25-04-1986

Secció del DOGV
:   ALTRES DISPOSICIONS

Número del document
:   1986/806089


Data del document
:   10-03-1986

Organisme emissor
:   Conselleria d'Economia i Hisenda

Tipus de document
:   Ordre

Ordre de 10 de març de 1986, de la Conselleria d'Economia i Hisenda, per la qual s'acorda l'adquisició per la Generalitat Valenciana d'uns locals situats a Castelló, Avinguda de València, núm. 34, per instal-lar-hi una Residència de Disminuïts Psiquics.  
Entre les competències assumides per la Conselleria de Treball i Seguretat Social es troba la de crear centres on atendre disminuïts psíquics. La integració d'aquests es realitza a través de centres escolars, ocupacionals, laborals i per la convivència amb la resta de la societat en el mateix ambient i condicions. Encara que la permanència o inclusió en una família és la millor forma d'integració en l'ambient, en algunes ocasions açò no és possible, bé per causes personals, perquè en manquen o perquè no és favorable a la seua evolució.   
Els locals a adquirir es composen de dos pisos, amplis i junts, que formen una unitat. La seua capacitat és de 10-12 persones, a més a més del personal de servei. Està en zona cèntrica, lliure de barreres arquitectòniques.   
Per tot açò, es considera aconsellable l'adquisició per la Generalitat Valenciana d'uns locals situats a Castelló, Av. València, núm. 34, per a construir-hi una Residència de Disminuïts Psíquics.   
Per tot això, segons que disposa l'article 9.1 del Decret 46/1983 de 18 d'abril, pel qual s'aproven les normes provisionals per a l'administració, defensa i conservació del Patrimoni de la Generalitat Valenciana, en relació amb els articles 55 de la Llei del Patrimoni de l'Estat i 106 del seu Reglament, prèvia valoració tècnica oportuna i informe del Servei del Patrimoni i de la Intervenció General.   
ORDENE:  
Article 1r  
Hom acorda l'adquisició mitjançant contractació directa a títol onerós i per raó de compra- venda, dels locals següents :   
- Habitatge del tipus 19, situat en la planta baixa del bloc que recau a l'esquerra tot mirant des de l'Avinguda de València, amb façana al carrer prolongació del de Vazquez Mella i zona comuna central, de l?edifici abans descrit. Té l'accés a través de zona comuna des de l'Avinguda de València i carrer prolongació del de Vazquez Mella i entrada número u. Ocupa una superfície útil de setanta-quatre metres vint-i-nou decímetres quadrats, distribuïts interiorment. Limita, mirant la façana des de la zona comuna central, front, zona esmentada; dreta, carrer prolongació del de Vazquez Mella; esquerra, zona comuna central i entrada d'accés; i fons, el local comercial número quatre i en part elements comuns.   
- Habitatge del tipus 20, situat en la planta baixa del bloc situat a l'esquerra segons es mira des de l'Avinguda de València, de l'edifici abans descrit. Té l'accés per l'entrada número u que parteix des de la zona comuna central a la que s'accedeix des de l'Avinguda de València i carrer prolongació del de Vazquez Mella.   
Ocupa una superfície útil de setanta metres setanta-sis decímetres quadrats, distribuïts interiorment. Limita, front, pati comú- central; dreta, entrada d'accés; esquerra, l'habitatge d'aquesta planta tipus 21; i fons, element comú.   
- Habitatge del tipus 21, situat en la planta baixa del bloc situat a l'esquerra segons es mira des de l'Avinguda de València, de l?edifici abans descrit. Té el seu accés per l'entrada número dos que parteix des de la zona comú- central a la que s'accedeix des de l'Avinguda de València i carrer prolongació del de Vazquez Mella. Ocupa una superfície útil de setanta metres setanta-sis decímetres quadrats, distribuïts interiorment. Limita, front, zona comuna central; dreta, l'habitatge d'aquesta planta tipus 20; esquerra, elements comuns; i fons, element comú.   
Els locals són propietat del Sr. Diego García Valenciano i de la Sra. Dolors Grimal Ramos, inscrits en el Registre de la Propietat de Castelló número dos, tom 277, llibre 277 - Castelló Sud foli 83-85-87, finques 58.719-47.424-53.280, inscripció 1a., respectivament.   
Article 2n  
Aquests locals estan lliures de càrregues i gravàmens.   
La compra que necessàriament es formalitzarà en escriptura pública es realitzarà per un preu de nou milions cinc-centes vint-i-tres mil pessetes (9.523.000 pts.).   
Les despeses i imposts que es deriven de l'esmentada compra, seran abonats per les parts, segons Llei.   
Article 3r  
El Servei de Patrimoni de la Conselleria d'Economia i Hisenda efectuarà els tràmits necessaris per donar efectivitat al que disposa aquesta Ordre.   
València, 10 de març de 1986.   
El Conseller d'Economia i Hisenda  
ANIONI BIRLANGA I CASANOVA